Skólaárið 2019 - 2020 verða á Hlíð sjö börn fædd 2017 og fjögur börn fædd 2018 og eftirfarandi eru okkar áhersluþættir : Málrækt : málörvun fer fram alla daga í gegnum leiki , spil , hlustun á sögur , söng og fleira . Stefnt er að því að auka notkun TMT ( tákn með tali ) en nú er það notað í samveru , söngstundum og matartímum . Tenging milli skóla og heimilis : unnið verður áfram með tuskudýrið Engilráð þar sem hún fer heim með hverju barni 2x yfir skólaárið . Með henni fylgir dagbók þar sem foreldrar eru hvattir til að ræða við barnið sitt um hvað þau voru að gera saman með Engilráð og síðan skrifa um það í dagbókina . Vinnan við dagbókina getur verið kveikjan að skemmtilegum samræðum og vangaveltum innan hópsins , en jafnframt vakið athygli barnanna og skilning á að við erum öll ólík og aðstæður okkar líka . Sköpun : vinnum með þemað ég sjálf / ur . Hóparnir verða aldursskiptir og unnið verður með félagsleg tengsl , samvinnu , umhyggju og virðingu .